Popola Kortumo

Popola Kortumo () en Berlino (Germanujo) estis kreita per leĝo de aprilo 1934. Komence temis pri tribunalo por aferoj kiuj antaŭe tute estis zorgataj fare de la Regna Tribunalo (Reichsgericht): do ekzemple en kazo de atencoj kontraŭ politikistoj aŭ ŝtatperfido. Paŝo post paŝo la respondeco de la Popola Kortumo etendiĝis je ĉiuj agoj supozataj esti malpornaziaj kaj ĝi arogis al si procesojn pri ĉiujtagaĵoj kondiĉe ke tio helpu la timigon de politike alie pensantoj.

Konsistigis la Popolan Kortumon senatoj kun po kvin juĝistoj nomumotaj fare de kanceliero Adolf Hitler mem. El la kvino nur du devis nepre esti juristoj laŭprofesie. Aparte sub la regado de Roland Freisler ĝi evoluis je senbrida timigilo kaj bonvena instrumento de NSDAP. Eĉ bagatelaĵoj povis per ekzekuto puniĝi.

De 1937 ĝis la mezo de 1944 estis el 14.319 uloj kondamnitaj je morto 5.191. Pli malfrue ĉirkaŭ du miloj suferis tian sorton. Ne tute la duono de la kondamnitoj estis ŝtatanoj el okupitaj teritorioj; multis inter la fitraktitaj personoj ankaŭ engaĝiĝantoj ene de rezistadaj rondoj de diversaj aloj (politike, religie ktp.) Ankaŭ la farintoj de la (nesukcesa) atenco de la 20-a de julio 1944 devis aperi antaŭ la Popola Kortumo. Intertempe la tribunalanoj kunvenis ankaŭ en Bayreuth aŭ Potsdam.

Nur en januaro 1985 ĉiuj juĝoj deklariĝis oficiale nevalidaj. 
Prezidantoj
 Fritz Rehn (julio 1934 - septembro 1934) - afergvidante
 Wilhelm Bruner (septembro 1934 - aprilo 1936) - afergvidante
 Otto Georg Thierack (majo 1936 - aŭgusto 1942)
 Roland Freisler (aŭgusto 1942 - februaro 1945)
 Wilhelm Crone (februaro 1945 - marto 1945) - afergvidante
 Harry Haffner (marto 1945 - aprilo 1945)

Eksteraj ligiloj

Klaus Marxen: "Terror und Normalität – Der Volksgerichtshof in zeitgeschichtlicher Perspektive " - ĉe: HFR, 9/2025
informoj kun video ĉe Deutsches Historisches Museum

kategorio:Tribunaloj
kategorio:Nazia Germanio
kategorio:Administraj unuoj fonditaj en 1934 
kategorio:Administraj unuoj malfonditaj en 1945